CELEX: 32022R0057
Language: da
Date: 2022-01-14 00:00:00
Title: Kommissionens gennemførelsesforordning (EU) 2022/57 af 14. januar 2022 om ændring af gennemførelsesforordning (EU) 2019/1379 om indførelse af en endelig antidumpingtold på importen af cykler med oprindelse i Folkerepublikken Kina, udvidet til også at omfatte importen af cykler afsendt fra Indonesien, Malaysia, Sri Lanka, Tunesien, Cambodja, Pakistan og Filippinerne, uanset om varen er angivet med oprindelse i disse lande eller ej, efter en udløbsundersøgelse i henhold til artikel 11, stk. 2, i forordning (EU) 2016/1036

17.1.2022   
               
               
                  DA
               
               
                  Den Europæiske Unions Tidende
               
               
                  L 10/15
               
            
         KOMMISSIONENS GENNEMFØRELSESFORORDNING (EU) 2022/57
         af 14. januar 2022
         om ændring af gennemførelsesforordning (EU) 2019/1379 om indførelse af en endelig antidumpingtold på importen af cykler med oprindelse i Folkerepublikken Kina, udvidet til også at omfatte importen af cykler afsendt fra Indonesien, Malaysia, Sri Lanka, Tunesien, Cambodja, Pakistan og Filippinerne, uanset om varen er angivet med oprindelse i disse lande eller ej, efter en udløbsundersøgelse i henhold til artikel 11, stk. 2, i forordning (EU) 2016/1036
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 14, stk. 1, og
         ud fra følgende betragtninger:
         
                     (1)
                  
                  
                     Importen af cykler med oprindelse i Folkerepublikken Kina er pålagt en endelig antidumpingtold, der blev indført ved Kommissionens gennemførelsesforordning (EU) 2019/1379 (2).
                  
               
                     (2)
                  
                  
                     Oyama Bicycles (Taicang) Co., Ltd (»Oyama«), Taric-tillægskode (3) B773, som er en virksomhed, der er pålagt en individuel antidumpingtold på 0 %, meddelte Kommissionen, at den som følge af sine forretningsmæssige udviklingsbehov havde ændret navn til Oyama Technology (Jiangsu) Co., Ltd og tilføjet et yderligere forretningsområde inden for »Forskning og udvikling af motorer og kontrolsystemer«. Den 23. november 2020 anmodede virksomheden efter en navneændring (4) Kommissionen om at bekræfte, at navneændringen ikke påvirker virksomhedens ret til at drage fordel af den individuelle antidumpingtoldsats, der gjaldt for virksomheden under dens tidligere navn.
                  
               
                     (3)
                  
                  
                     Kommissionen undersøgte de indsendte oplysninger og konkluderede, at navneændringen blev behørigt registreret hos de relevante myndigheder den 3. november 2020 (Taicang City Market Supervision & Administration Bureau) og ikke førte til nye forbindelser med andre grupper af virksomheder, som ikke var undersøgt af Kommissionen. Navneændringen påvirker således ikke konklusionerne i gennemførelsesforordning (EU) 2019/1379, herunder især den antidumpingtoldsats, der gælder for virksomheden.
                  
               
                     (4)
                  
                  
                     I betragtning af overvejelserne i ovenstående betragtning fandt Kommissionen det hensigtsmæssigt at ændre gennemførelsesforordning (EU) 2019/1379 for at afspejle det ændrede navn på den virksomhed, der tidligere var tildelt Taric-tillægskode B773, og at navneændringen skulle have virkning fra datoen for registreringen, dvs. den 3. november 2020.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036 —
                  
               VEDTAGET DENNE FORORDNING:
         
            Artikel 1
            
               1.   I artikel 1, stk. 2, i gennemførelsesforordning (EU) 2019/1379 foretages følgende ændringer:
               
                           »Oyama Bicycles (Taicang) Co. Ltd«
                        
                        
                           B773
                        
                     erstattes af følgende:
               
                           »Oyama Technology (Jiangsu) Co., Ltd«
                        
                        
                           B773
                        
                     
            
               2.   Taric-tillægskode B773, der tidligere er tildelt Oyama Bicycles (Taicang) Co. Ltd, gælder fra den 3. november 2020 for Oyama Technology (Jiangsu) Co., Ltd.
            
            
               3.   I overensstemmelse med gældende toldlovgivning ydes der godtgørelse af eller fritagelse for enhver endelig told på importen af varer, der er fremstillet af Oyama Technology (Jiangsu) Co., Ltd, og som overstiger den antidumpingtold, der er fastsat i artikel 1, stk. 2, i gennemførelsesforordning (EU) 2019/1379, for så vidt angår Oyama Bicycles (Taicang) Co. Ltd.
            
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. januar 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 176 af 30.6.2016, s. 21.
         
            (2)  Kommissionens gennemførelsesforordning (EU) 2019/1379 af 28. august 2019 om indførelse af en endelig antidumpingtold på importen af cykler med oprindelse i Folkerepublikken Kina, udvidet til også at omfatte importen af cykler afsendt fra Indonesien, Malaysia, Sri Lanka, Tunesien, Cambodja, Pakistan og Filippinerne, uanset om varen er angivet med oprindelse i disse lande eller ej, efter en udløbsundersøgelse i henhold til artikel 11, stk. 2, i forordning (EU) 2016/1036 (EUT L 225 af 29.8.2019, s. 1).
         
            (3)  Den Europæiske Unions integrerede toldtarif.
         
            (4)  Amendment Registration Approval Notice (meddelelse om godkendelse af ændringen af registreringen) fra Taicang City Market Supervision & Administration Bureau, Foreign Investment Company Change Registration No 11030002 af 3. november 2020.